
O CTATBbE 

KuttoqeBbIe CJIOBa: «MTT», AHHOTAalHA: 3HAYCHHE HrpbI B TROPUCCKOM 
«LOHUCE®», «A», «TBopuecTBo», «ilaMaATb», pa3BHTHH JIeTeH JIOHIKOJIBHOTO BO3pacTa. 
«BHUMaHHe», «BOooOpaxeHie», «CoodOmlecTBO», S3HayeHHe HTpOBOH TepalMu B J@HT€JIBHOCTH 
<urpa>. JIONIKOJIbHHKOB, cnocoObl  MCHOJIb3OBAaHUA 
HTpOBBIX MeTOJOB B TBOPYECKOM JICATEJIbHOCTM 
JIOHIKOIBHHKOB H TCHXM4eCKOM Pa3BHTHH 

peOeHka 


KIRISH 

Maktabgacha ta’limni rivojlantirish, maktabgacha ta’lim yoshidagi bolalarning sifatli ta’lim — 
tarbiya olishlariga erishish, bolalarni kundalik faoliyatlarini mazmunli, qiziqarli tashkil etish, 
ularning qiziqishlarini qobiliyatlarini aniqlash va shuni inobatga olib ma’lum sohaga yo’naltirish, 
ta’lim va tarbiya jarayonini bolalar va jamiyat ehtiyojlariga javob beradigan darajaga olib kelishni 
ko'zda tutmoqda. Yosh avlodni ta’lim-tarbiyasini asosiy va boshlangʻich bo’g‘ini bo'lgan 
maktabgacha ta’lim tizimida bo’layotgan ko’plab yangiliklar, o’zgarishlarning barchasi maktabgacha 
yoshdagi bolalarning qiziqishi, iqtidori, individual jismoniy va ruhiy xususiyatlari, madaniy 
ehtiyojlarini inobatga olgan holda hamda bolalarning ma’naviy me’yorlarining shakllanishi, hayotiy 
va ijtimoiy tajriba egallashini ko’zda tutgan har tamonlama rivojlanishlari uchun qo’yilgan 
mustahkam poydevorni yaratmoqda. Bu borada maktabgacha ta’lim vazirligi maktabgacha ta’lim 
sifatiga alohida e’tibor qaratib kelmoqda. 

ASOSIY QISM 

O‘yinda bola shaxsining barcha qirralari ochiladi, ruhiyatida yangi, yanada yuqori rivojlanish 
bosqichiga oʻtishga tayyorlaydigan sezilarli oʻzgarishlar sodir bo‘ladi.Bu bilan psixologlar 
maktabgacha yoshdagi bolalarning yetakchi faoliyati sifatida oʻyinning ulkan tarbiyaviy 
imkoniyatlari yuqoriligini aytishadi. 

Maktabgacha ta'lim yoshidagi bolalarni oʻqitish vatarbiyalash bolaning ijtimoiy, xissiy, 
kognitiv va jismoniy ehtiyojlarini kompleks rivojlantirishga qaratilgan. Bu unga umri davomida 
mustahkam asos boʻlib xizmat qiladi. Maktabgacha ta’lim tashkilotlari pedagoglari maktabgacha 
ta’lim maqsadlarini amalga oshirishda asosiy rolni oʻynaydi, shuning uchun ularga koʻnikmalarini 
rivojlantirish va oʻz xizmatlarini taqdim qilish uchun keng imkoniyatalr yaratish, ularni koʻplab 
quvvatlash muhim ahamiyat kasb etadi. 

O‘zbekiston hukumati 2017-yildan kichik yoshdagi bolalarni sifatli oʻqitish va tarbiya qilishga 
katta e’tibor qaratmoqda. Maktabgacha ta’lim vazirligi tashkil etilgan vaqtdan beri 2030- yilgacha 
boʻlgan davrda Barqaror rivojlanish sohasidagi milliy maqsad va vazifalarni amalga oshirish chora- 
tadbirlari doirasida qulay siyosiy shart-sharoitlar hamda tizimli komponentlarni yaratish boʻyicha 
qator salmoqli ishlar olib borilmoqda. Oʻzbekistondagi YUNISEF vakolatxonasi tomonidan mazkur 
islohatlar doirasida Maktabgacha ta’lim vazirligi bilan yaqindan hamkorlik oʻrnatilgan. 2018-yilda 


EII l n G | | 3|,aaNspBEPiiECcC——= [== eag g s= ÜuZuzaasa a a — ===: 
www.supportscience.uz/index.php/oje 2 


Oriental Journal of Education ISSN: 2181-2764 


YUNISEF Maktabgacha ta’lim vazirligiga ilk va maktabgacha yoshdagi bolalar rivojlanishiga 
qoʻyiladigan davlat talablarini qayta koʻrib chiqishda texnik jihatdan ko‘maklashdi va bolaning 
rivojlanish davrlari aniq ishlab chiqilishiga urg‘u berildi. Shuningdek, YUNISEF bolaning har 
tomonlama rivojlanishiga qaratilgan yangi “Ilk qadam” maktabgacha ta’lim tashkilotining davlat 
o‘quy dasturini ishlab chiqishda amaliy yordam koʻrsatdi. 

O‘yinning bolalar rivojlanishidagi ahamiyati: 

eBolaning ijobiy ijtimoiylashuviga ko‘maklashadi. O'yinda improvizatsiya qilsa, timsollar, 
vaziyatlarni oʻylab topsa va shu tariqa atrof olam haqida yanada koʻproq ma’lumotlarni olsa boʻladi; 

eRuhiy (psixik) jarayonlarni shakllantiradi; xotira diqqat, tasavvur, nutq va h.k. 

eBolalarga quvonch bagʻishlaydi, turli xissiyot va kechinmalarni uygʻotadi, bolalar uchun 
atrofimizdagi voqelikni anglash va ijodiy aks ettirishning qiziq va qulay shakli hisoblanadi. 

eljtimoiy xulq-atvorning dastlabki koʻnikmalarini egallashga imkon beradi; boshqa bolalar 
bilan muloqatda boʻlish, ular bilan turli munosabatga kirishish, umumiy oʻyin rejalarini amalga 
oshirish uchun kelish va birlashish, o‘yindagi sheriklarining manfaatlarini hisobga olish; 

eBolalarga jamiyatdagi oz o‘rnini tushinish va oʻziga boʻlgan ishonchsizlikni kamaytirishga 
yordam beradi. O‘yinda bolalar ko‘nikmalaridan foydalanuvchi nazorat qiladigan harakat makonini 
yaratadilar. 

Maktabgacha yoshdagi bolalarning ijtimoiy hayoti aynan oʻyinda toʻliq faollashgan 
bo‘ladi.O‘yin bolalarga muloqatning turli shakllaridan mustaqil foydalanish imkonini beradi. 

Oʻyin jarayonida bolalar orasida ikki turdagi munosabatlar shakllanadi; 

eO‘yin mazmuni, qoidalari bilan belgilanadigan munosabatlar; 

eO‘yin boʻyicha namoyon boʻladigan haqiqiy munosabatlar (rollarning taqsimlanishi, nizodan 
chiqish va h.k.) 

Real munosabatlar shaxsiy boʻlib, nafaqat oʻyinda balki maktabgacha ta’lim tashkilotida 
bolaning butun yashagan davri davomida shakllanadi. Shunday qilib,haqiqiy munosabatlar asosida 
bolalar “jamoatchilik” ifatlarini shakllantiradilar. 

O‘ynayotgan bolalar guruhiga kirish, unda muayyan tarzda harakat qilish, sheriklar bilan 
munosabatlar oʻrgatish, jamoatchilik fikriga bo‘ysunish. 

Munosabatlar asosida ijtimoiy his-tuyg‘ular va odatlar shakllanadi; birgalikda va maqsadli 
harakat qilish qobilyati rivojlanadi; manfaatlar mushtarakligi anglanadi; o“z-o“zini hurmat qilish va 
oʻzaro hurmat qilish asoslari shakllanadi. Oʻyin faoliyatining katta ahamiyati shundaki, u bolalar 
jamiyatini shakllantirish uchun juda keng imkoniyatlarga ega. 

O‘yinlarda bolalar his-tuyg‘ularini rivojlantiradilar, oʻz taassurotlarini aks ettiradilar, oʻzlari 
taqlid qilayotgan va chin dildan o‘xshashni istagan shaxsning bilimi va hatti-harakatini 


o‘zlashtirishga harakat qiladilar. Oʻyin davomida bolalar doʻstona munosabatlarga kirishadilar, 

birgalikda harakat qiladilar va zavqlanadilar. 

Maktabgacha tayyorlov yoshidagi bolalarda o‘yinlar ancha murakkab syujet bilan ajralib turadi. 
Unda odatda inson munosabatlari, ijtimoiy hayotning turli hodisalari aks etadi; o‘yinlarda bevosita 
kuzatuvlardan va bilvosita (kitob oʻqish, suhbatdan soʻng va hk.) olingan tasavvurlar ulanib ketadi. 
Barcha yoshdagi bolalar oʻyinlarida bolalarning his-tuyg‘ulari va atrof-muhitga boʻlgan 
munosabatlari yaqqol namayon boʻladi. 

6-7 yoshga kelib oʻyinning roli va ahamiyati oshadi. Bolalar ularga tanish boʻlgan o‘yinlarni 
oʻzlari tashkil qila oladi, ishtirokchilar tomonidan qoidalar aniq bajarilishi ustidan nazorat qilib 
boradi. 

Maktabgacha tayyorlov yoshidagi bevosita rahbarlik qilish usullari qoʻllanilishi davom etadi va 
oʻyin mavzusini taklif qilish, uni rivojlantirish boʻyicha tavsiyalar berish va ayrim bolalarni oʻyin 
materiallarini tanlashga oʻrgatish shakllari qoʻllaniladi. O‘yinni boshqarishning oʻziga xosligi 
shundaki, uni tashkil etish usullari oʻyin vazifasi va hayoliy vaziyat bilan chambarchas bogʻliq 
boʻlishi va pedagog hayrixoh ishtirokchi pozitsiyasini egallashi lozim. Katta yoshdagi bolalarda 
oʻyinchoqlar va oʻyin materiallariga ma’sulyatli, ehtiyotkorona munosabatda boʻlish odatini 
shakllantiradilar. Ular oʻz tashabbusi bilan stol oʻyinlari uchun qutilarni tamirlaydi, qoʻgʻirchoq 
kiyimini yuvadi. 

Oʻyin bolalarning jismoniy, aqliy, ijtimoiy hissiy salomatligi va farovonligida markaziy rol 
oʻynaydi. Tadqiqotlar hatto oʻynash imkoniyatidan mahrum bolalar keyinchalik ijtimoiy va hissiy 
muammolarga duch kelishi mumkinligini tasdiqladi. 

Oʻyin bu bolalar olamni qanday qabul qilishi va o‘z tajribasini anglashidir. 

XULOSA 

Oʻyin shunday ahamiyatga egaki, 2013-yilda BMTning Bola huquqlari to‘g‘risidagi 
Konvensiyasiga uning ahamiyati haqida quyidagi izoh qo‘shildi. Unda aytilishicha, oʻyinlar va oʻyin- 
kulgu bolalar salomatligi va farovonligi uchun juda muhimdir, va ijodkorlik, tasavvur, oʻz-oʻziga 
ishonch, samaradorlik va jismoniy, ijtimoiy, kognitiv va hissiy kuch va koʻnikmalarning 
rivojlanishiga zamin yaratadi. Ular ta’limning barcha jihatlariga hissa qo‘shadilar; oʻyinlar kundalik 
hayotda ishtirok etish shakli boʻlib, bolaga faqat quvonch va zavq keltirishi nuqtai nazaridan katta 
ahamiyat ega. Ijodiy oʻyinlar bolaning aqliy, ahloqiy, jismoniy rivojlanishida muhim ahamiyat kasb 
etib, bunda bola ehtiyoji va malakasi tarbiyalanib, shakllanib boradi. Ijodiy oʻyinlar mazmunining 
oʻziga xosligi uning eng muhim xususiyatlaridan hisoblanadi. 

